CELEX: E2019J0010
Language: da
Date: 2020-12-22 00:00:00
Title: Domstolens Dom af 22. december 2020 i sag E-10/19 Bergbahn Aktiengesellschaft Kitzbühel mod Meleda Anstalt (Direktiv (EU) 2015/849 — bekæmpelse af hvidvask af penge — oplysninger om reelt ejerskab — forebyggende foranstaltninger mod anvendelse af det finansielle system til hvidvask af penge og finansiering af terrorisme — tilstrækkelige, nøjagtige og aktuelle oplysninger — dataminimering) 2021/C 141/12

22.4.2021   
            
            
               DA
            
            
               Den Europæiske Unions Tidende
            
            
               C 141/12
            
         
      DOMSTOLENS DOM
      af 22. december 2020
      i sag E-10/19
      Bergbahn Aktiengesellschaft Kitzbühel mod Meleda Anstalt
      
         
            (Direktiv (EU) 2015/849 — bekæmpelse af hvidvask af penge — oplysninger om reelt ejerskab — forebyggende foranstaltninger mod anvendelse af det finansielle system til hvidvask af penge og finansiering af terrorisme — tilstrækkelige, nøjagtige og aktuelle oplysninger — dataminimering)
         
      
      (2021/C 141/12)
      I sag E-10/19, Bergbahn Aktiengesellschaft Kitzbühel mod Meleda Anstalt, hvori Fürstliches Obergericht (appelretten i Liechtenstein) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF, har Domstolen, sammensat af præsidenten Páll Hreinsson og dommerne Per Christiansen (refererende dommer) og Bernd Hammermann, afsagt dom den 22. december 2020. Domskonklusionen lyder således:
      
                  1.
               
               
                  Artikel 30, stk. 1, i Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme skal fortolkes således, at en juridisk enhed skal træffe rimelige foranstaltninger med henblik på at bekræfte identiteten af den reelle ejer, såsom at kræve relevant dokumentation, når de konkrete omstændigheder giver anledning til tvivl om rigtigheden af de modtagne oplysninger.
               
            
                  2.
               
               
                  En juridisk enheds forpligtelse efter artikel 30, stk. 1, i direktiv (EU) 2015/849 ændres ikke af den omstændighed, at ejeren er en juridisk person med vedtægtsmæssigt hjemsted i en EØS-stat eller af bestyrelsesmedlemmernes erhverv.
               
            
                  3.
               
               
                  Det tilkommer den forelæggende ret at efterprøve, i hvilket omfang de behandlede oplysninger om reelt ejerskab er i overensstemmelse med princippet om dataminimering i artikel 5, stk. 1, litra c), i forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, idet disse oplysninger skal være tilstrækkelige, relevante og begrænset til, hvad der er nødvendigt for at identificere den reelle ejer og om nødvendigt bekræfte den reelle ejers identitet.
               
            
                  4.
               
               
                  Artikel 3, stk. 6, litra b), nr. v), og artikel 3, stk. 6, litra c), i direktiv (EU) 2015/849 kan ikke fortolkes således, at der gælder en forpligtelse for nogen til at bevise, at der ikke foreligger indirekte ejerskab, eller at en fysisk person ikke i sidste ende udøver kontrol.
               
            
                  5.
               
               
                  En juridisk enhed er ikke efter direktiv (EU) 2015/849 forpligtet til at tage retlige skridt over for ejeren for at fremskaffe oplysninger om en reel ejer.